કેલિફોર્નિયાઃ બેપ્સ ચેરિટીઝ દ્વારા વોકેથોન શનિવારના રોજ મિલપિટાસ ટાઉનમાં ચ્ફુ ય્ ન્ફૂરુજ્ઞ્ઁ કાઉન્ટી પાર્કમાં સવારે નવથી એક વાગ્યા સુધી યોજાઈ હતી, જેમાં દરેક સમાજનાં દરેક ઉંમરનાં સ્ત્રી-પુરુષો-બાળકો, યુવાન-યુવતીઓ મોટી સંખ્યામાં ઊમટી પડ્યાં હતાં. આ ત્રીજા વાર્ષિક બેપ્સ ચેરિટીઝના વોકેથોનથી આવતી પેઢી માટે કુદરતી જરૂરિયાતો તથા પૃથ્વી પરની જમીન, પાણી અને વાતાવરણને બચાવવામાં મદદરૂપ થઈ શકશે. આ ચેરિટીઝ દ્વારા 1,65,000 ડોલરનું ભંડોળ આપીને તેમાંથી 1,30,000 ઝાડ (છોડ) રોપવા જેટલું કામ થશે, જેના દ્વારા આ વર્ષના તેમના 2025 સુધીના કુદરતી બચાવ માટેના વૈશ્વિક ટાર્ગેટમાં ઉપયોગી થવામાં મદદરૂપ બનશે. તે ઉપરાંત આ વર્ષે બેપ્સ ચેરિટીઝ વોકેથોન દ્વારા ફરીથી મિલપિટાસ યુનિફાઇડ સ્કૂલ ડિસ્ટ્રિક્ટને પણ મદદ કરશે, જેથી તે વિસ્તારમાં રહેતા અંદાજે દસ હજાર વિદ્યાર્થીઓને મદદ મળશે.